A belga labdarúgó-válogatottban összesen 78 alkalommal játszhatott és ezeken a mérkőzéseken 13 gól fűződik a nevéhez. Tagja volt a hazai rendezésű 2000-es Európa-bajnokságon és a 2002-es labdarúgó-világbajnokságon részt vevő válogatott keretének. A 2000-es Eb első gólja az ő nevéhez fűződik, amit a Svédország elleni nyitómérkőzésen lőtt és csapata 2–1-re győzött. Azonban a sikeres kezdés ellenére nem sikerült továbbjutniuk a csoportból és kiestek.